CELEX: 62013TN0563
Language: hr
Date: 2013-10-24 00:00:00
Title: Predmet T-563/13: Tužba podnesena 24. listopada 2013. — Belgija protiv Komisije

14.12.2013   
            
            
               HR
            
            
               Službeni list Europske unije
            
            
               C 367/38
            
         Tužba podnesena 24. listopada 2013. — Belgija protiv Komisije
   (Predmet T-563/13)
   2013/C 367/68
   Jezik postupka: nizozemski
   
      Stranke
   
   
      Tužitelj: Kraljevina Belgija (zastupnici: J.-C. Halleux i M. Jacobs, uz asistenciju F. Tuytschaever i M. Varga, advocaten)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               proglasi ovu tužbu za poništenje dopuštenom i osnovanom i zbog toga ništavom pobijanu odluku u dijelu u kojem se odnosi na izdatke koji su nastali Kraljevini Belgiji u visini od 4 108 237,42 eura ili iznos koji se treba isključiti iz financiranja barem ograniči na 1 268 963,04 eura;
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   Tužitelj zahtijeva djelomično poništenje Provedbene odluke Komisije 2013/433/EU od 13. kolovoza 2013. o isključenju iz financiranja Europske unije određenih izdataka nastalih za države članice na temelju Komponente za jamstva Europskog fonda za smjernice i jamstva u poljoprivredi (EFSJP), u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (1), u dijelu u kojem se odnosi na izdatke nastale Kraljevini Belgiji.
   U prilog tužbi tužitelj ističe tri tužbena razloga:
   
               1.
            
            
               Povreda obveze obrazlaganja i načela pravne sigurnosti jer pobijana odluka tužitelju omogućava samo nepotpuno razumijevanje povrede koja mu se stavlja na teret.
            
         
               2.
            
            
               Povreda članaka 125., 125.b stavka 1. i članka 125.d Uredbe (EZ) br. 1234/2007 (2) i članka 25., članka 28. stavka 1. i članaka 29. i 33. Uredbe (EZ) br. 1580/2007 (3), jer je Komisija utvrdila da je Greenbow cvba pogrešno priznata kao proizvođačka organizacija.
            
         
               3.
            
            
               Povreda načela proporcionalnosti jer Komisija financijski ispravak nije ograničila na one izdatke koji se odnose na članove Greenbow-a koji se nisu mogli samostalno priznati kao proizvođačka organizacija.
            
         
      (1)  SL L 219, str. 49.
   
      (2)  Uredba Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (SL L 299, str. 1.) (SL, posebno izdanje na hrvatskom jeziku, poglavlje 3., svezak 9., str. 61.).
   
      (3)  Uredba Komisije (EZ) br. 1580/2007 od 21. prosinca 2007. o utvrđivanju provedbenih propisa uredaba Vijeća (EZ) br. 2200/96 (EZ) br. 2201/96 i (EZ) br. 1182/2007 u sektoru voća i povrća (SL L 350, str. 1.).